**Қарағанды қаласының білім бөлімі**

**«№ 68 «Мектеп-интернат- бала бақша» жалпы білім беру кешені»**

**коммуналдық мемлекеттік мекемесі**

Келісілді Бекітемін

директордың оқу ісі Қарағанды қаласы

жөніндегі орынбасары № 68 МИББ кешенінің

\_\_\_ Т.Т. Бейсенбекова директоры \_\_\_\_\_\_\_\_\_

«\_\_\_»\_\_\_ 2016 жыл Ж.А. Мухтаров

«\_\_\_»\_\_\_ 2016 жыл

**«Оқу нәтижелерін жақсартудағы көшбасшылықтың рөлі»**

**жобасының ережесі**

**Қарағанды, 2016**

1. **Жалпы ереже**
   1. ҚР 2007 жылғы 27 шілде №319 «Білім туралы» заңы (өзгерістер мен толықтаулар 04.12.2015 ж.); ҚР Президетінің 2010 жылғы 7 желтоқсандағы №1118 жарлығымен бекітілген ҚР білім беруді дамытудың 2011-2020 жылдарға арналған мемлекеттік бағдарламасы; оқушылардың функционалдық сауаттылығын дамыту жөніндегі 2012-2016 жылдарға арналған ұлттық іс-қимыл жоспары. ҚР 2012 жылғы 25 маусымдағы № 832 қаулысы; ҚР білім беруді және ғылымды дамытудың 2016-2019 жылдарға арналған мемлеттік бағдарламасы (2016 жылдың 01 наурызы № 205 жарлығы); Мектептегі білімнің жаңартылған мазмұнына кезең-кезеңмен көшу, дуалды оқыту, келешек жастардың ерекше мәртебесі және оларды мемлекеттік қолдау Қазақстан Республикасының жастар саясатының мемлекеттік «Болашаққа жол: Қазақстан 2020» концепциясында, «100 нақты қадам» - Ұлт жоспарында, жалпыұлттық «Мәңгілік Ел» идеяларын іске асыру үшін жаңа білім беру стратегиялары мен ғылыми жетістіктердің негізінде «Қазақстан Республикасында білім беруді және ғылымды дамытудың 2016-2019 жылдарға арналған мемлекеттік бағдарламасын» басшылыққа ала отырып «№ 68 «Мектеп-интернат-бала бақша» жалпы білім беру кешені» коммуналдық мемлекеттік мекемесі 2016-2019 жылдарға арналған даму стратегиясы негізінде құрастырылған.
   2. Осы жобаны әзірлеуде әзірлеуде «жаңа экономикалық және әлеуметтік-мәдени жағдайларда қазақстандық білім беру жүйесінің алдында тұрған білім беру сапасын арттыруға, стратегиялық міндеттерді шешуге бағытталған түбегейлі қайта өзгертулердің қажеттілігінен туындағанын», оқушылардың функционалдық сауттылығын дамыту және білім сапасын көтеру ескерілген.
   3. **Жобаның мақсаты:** Мектеп көшбасшылығы мұғалімдерге оқушыларды оқыту әдістерін жақсарту үшін қолайлы жағдай жасай отырып, оқушылардың оқу сапасын арттыруға ықпал ету. Қолдау көрсету, бағалау және оқыту сапасын арттыру.

**Міндеттері:**

* Мұғалімдердің мониторингін жүргізу және бағалау;
* Мұғалімдердің біліктілігін арттыру мақсатында коуч мұғалімдер даярлау, коучингтер ұйымдастыру;
* Бірлескен жұмыс мәдениеті. Мектепішілік және мектептер арасында қауымдастық құру;
* Оқушылардың функционалдық сауаттылығын дамыту.
  1. Жобаның функциялары:

мақсатты тұжырымды, білім саласының белгілі бір бағытында нәтижеге жетуді, мақсаты мен құндылықтарын анықтауды көздейді.

1. **Жобаны құрастыру технологиясы**

Қазақстан Республикасында білім беруді және ғылымды дамытуды 2016-2019 жылдарға арналған мемлекеттік бағдарламасын және «№ 68 «Мектеп-интернат- бала бақша» жалпы білім беру кешені» коммуналдық мемлекеттік мекемесі 2016-2019 жылдарға арналған даму стратегиясын басшылыққа ала отырып мектептің шығармашылық тобы құрастырды.

1. **Жобаны рәсімдеу**

3.1. Мәтіндер А4 форматына Times New Roman редакторында 14 кегльмен теріліп, 1 (бір) жоларалық интервалымен басылуы қажет. Форматтың төрт жағынан қалдыратын бос орын 2 см. Азат жол стандартты (1,25 см.). Мәтін атауы (Times New Roman редакторында, қою қара әріптермен, 14 кегль, жазу әріптерімен) қағаз бетінің ортасында орналасу керек.

3.2. Титулдық бет бірінші болып есептеледі, бірақ номер қойылмайды. Титулдық бетінің рәсімделуі:

- құрастырушылар;

- жобаның тақырыбы;

- жобаны құрсатырған уақыты.

**Жобаны іске асыру мерзімі:** 2016-2019 жылдар (3 кезеңнен тұрады)

**Күтілетін нәтиже:**

* Жаңартылған білім беру мазмұнымен жұмыс жасайтын ұстаздардың үлесі 2016 жылы – 35%, 2017 жылы – 45%, 2018 жылы – 55% өседі;
* Нәтижеге бағытталған әдістемелік жұмыс жүйесі қалыптасады;
* Білім сапасы тұрақталып, 60% көтеріледі;
* Ұстаздар өздігінен білімін жетілдіру арқылы кәсіби құзыреттілігін жоғарылатады;
* Желілік қауымдастық арқылы озық іс-тәжірибе алмасу жүйеленеді;
* Барлық оқытушылар білім беру үрдісінде АКТ-ны кәсіби қызметінде белсенді және жүйелі қолданады;
* Ұстаздар СТО технологиясының стратегияларын қолдану арқылы оқушы өз бетінше ізденуіне, дамуына, өзін-өзі бағалауға дағдыланады;
* Мұғалімдердің педагогикалық мәдениеті жоғарылайды.

**Жобамен жұмыс жасау кезеңдері:**

**1 кезең – дайындық кезеңі.** Жобаны іске асыру жағдайларын бағалау. Жобаны бағалау критерийлерін жасау.

**Кезеңнің міндеттері:**

* Жобаны іске асырудың тиімділігін бағалау критерийлерін әзірлеу;
* Жобаны іске асыруды дайындау бойынша шығармашылық топ құру;
* Жобаны іске асыру бағдарламасын құру;
* Жобаға қатысушылардан сауалнама алу, диагностикалау.

**2 кезең – жүзеге асыру кезеңі.** Жобаны іске асыру.

**Кезеңнің міндеттері:**

* Мұғалімдердің кәсіби даму мониторингісін жүргізу;
* Мұғалімдердің біліктілігін арттыру мақсатында коуч мұғалімдер даярлау;
* Тақырыптық коучингтер ұйымдастыру;
* Мектепішілік және мектептер арасында желілік қоғамдастық құру;
* Ұстаздар өздігінен білімін жетілдіру арқылы кәсіби құзыреттілігін жоғарылату.

**3 кезең – нәтижеге жету кезеңі.** Жобаны іске асыру нәтижелерінің сапалық және сандық сараптамасы.

**Кезеңнің міндеттері:**

* Көшбасшы ұстаздар үлесі 40%;
* Мұғалімдердің білім беру процесінде АКТ-ны қолдануы 100%;
* Білім сапасын тұрақтандыра 60% көтеру.

1. **Жобаны бекіту**

4.1. Жобаны білім беру ұйымының оқу ісі жөніндегі орынбасарымен келісіп, мектеп басшысымен бекітіледі.

4.2. Жобаны талдау және жұмысқа ұсыну мектептің педагогикалық кеңесінде қаралады.

4.3. Жоба талапқа сай келмеген жағдайда мектеп басшысы нақты бір уақыт ішінде дұрыстап, толықтыруға қайтарады.

**Қосымша 1**

**Бағдарлама мазмұны**

|  |  |  |  |  |
| --- | --- | --- | --- | --- |
| **№** | **Іс-шараның мазмұны** | **мерзімі** | **нәтиже** | **жауапты** |
| 1 | Жоба әзірлемесі, материалдар дайындау, жобаны жүзеге асырудың уақыты мен мерзімі, қатысушылардың тізімін жасау | мамыр | Жоба  Құжаттар пакеті | Т.Т.Бейсенбекова |
| 2 | Жобаны жүзеге асыруды қадағалау және жоба командасын қалыптастыру жөніндегі әдістемелік жетекшілердің орнату семинары | қыркүйек | құжаттар пакеті | З.С. Садыкова |
| 3 | Мектеп бойынша қатысушыларды анықтау | қыркүйек | бұйрық | Т.Т. Бейсенбекова |
| 4 | Жобаны іске асыруды дайындайтын шығармашылық топ құру | қыркүйек | тізім | З.С. Садыкова,  шығармашылық топ |
| 5 | Жобаның тиімділігін бағалау критерийлерін әзірлеу | қыркүйек | критерий | Т.Т. Бейсенбекова  З.С. Садыкова,  шығармашылық топ |
| 6 | Қатысушылардың білім берудегі қажеттіліктерін зерттеу үшін диагностикалық құралдар әзірлеу | қыркүйек | диагностикалық құралдар | Т.Т. Бейсенбекова  З.С. Садыкова,  С.Т. Изтилеуова  шығармашылық топ |
| 7 | Кешенде жоба қызметін дамыту мақсатында оның диагностикасы мен қорытындысына талдау жүргізу | қыркүйек | талдау | Т.Т. Бейсенбекова  З.С. Садыкова |
| 8 | Жобаларды іске асыру жоспарларын әзірлеу | қазан | іске асыру жоспары | Т.Т. Бейсенбекова  З.С. Садыкова |
| 9 | Жобаға қатысушылармен семинарлар бөлімін жоба бағыттары бойынша өткізу | қазан, желтоқсан, ақпан | семинарлар | Т.Т. Бейсенбекова  З.С. Садыкова |
| 10 | Семинарға арналған құжаттар пакетін әзірлеу | қазан | құжаттар пакеті | Т.Т. Бейсенбекова  З.С. Садыкова |
| 11 | ҚМЖ, ОМЖ, ҰМЖ құру жолдары | қыркүйек | жоспарлар | М.К. Шакетаева,  А.Ж. Кадирова,  Д.М. Ныгыматуллина |
| 12 | АКТ-ны қолданудың тиімді жолдары | қараша | мастер-класс | Б.Н. Бегешева,  Г.М. Елубай,  У.И. Кайкенова |
| 13 | «Көшбасшылық» | қазан | коучинг | М.К. Шакетаева  А. Альхан |
| 14 | «Көшбасшылық – тәжірибені жетілдіру құралы» | ақпан | коучинг | А.М. Баяндина  Д.К. Смаилов |
| 15 | «Мұғалімнің сауаттылығы – заман талабы» | наурыз | сайыс | С.Т. Изтилеуова  Г.К. Ниязбекова |
| 16 | «Оқытуды басқару және мектеп көшбасшылығы» | сәуір | коучинг | Д.Т. Біләл  Г.К. Ниязбекова |
| 17 | «Табысты мектеп, Қазақстан мектебінің мұғалім моделі» | мамыр | коучинг | Г.К. Ниязбекова |
| 18 | «Мінсіз мұғалім – мінсіз оқушы» | қазан, 2018 | коучинг | М.К. Шакетаева  Д.Т. Біләл |
| 19 | Оқытудың жаңаша түрлері | желтоқсан | семинар | З.С. Садыкова  деңгейлік курс өткен мұғалімдер |
| 20 | Оқушылардың функционалдық сауаттылығын арттыру | қаңтар | мастер-класс | Т.Т. Бейсенбекова |
| 21 | Жаңа формациядағы мұғалім моделі | наурыз, 2018 | шығармашылық есеп | С.Т. Изтилеуова  М.К. Шакетаева |
| 22 | Мұғалімдердің біліктіліктерін арттыру | жыл бойы | сертификат | Т.Т. Бейсенбекова  З.С. Садыкова |
| 23 | Әр-түрлі деңгейдегі семинар, конференциялар, мастер-кластар, коучинг, семинарлар, дөңгелек үстелдерге, кәсіптік байқауларға үзбей қатыстыру | жыл бойы | жинақ | Т.Т. Бейсенбекова  З.С. Садыкова  С.Т. Изтилеуова |
| 24 | «Өзгені үйрете жүріп, өзіміз де үйренеміз» | қараша | семинар | Т.Т. Бейсенбекова  З.С. Садыкова |
| 25 | «Диалог арқылы сабақты танымды ұйымдастыруға бола ма?» | желтоқсан | коучинг | Г.К. Ниязбекова  А.М. Баяндина |